
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 195 
                                                            din 29 septembrie 2021
privind preluarea și modificarea unor contracte de închiriere 

având ca obiect terenul aferent construcțiilor – locuințe

Consiliul Local al Municipiului Sighişoara, întrunit în ședință ordinară,


               
Luând act de proiectul de hotărâre, înregistrat cu nr. 25.472/13.09.2021 și la Consiliul Local Sighișoara cu nr. 26.106/16.09.2021, de referatul de aprobare, înregistrat cu nr. 25.476/13.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că, în exercitarea atribuțiilor conferite prin art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere cererea înregistrată la Municipiul Sighişoara cu nr. 23.644/24.08.2021, formulată de numiții Chișu Cristian - Paul și Chișu Dana - Mihaela, cu referire la preluarea contractului de închiriere nr. 419/2008, așa cum a fost modificat și completat prin actele adiționale nr. 1/2013 și 2/2018, având ca obiect terenul situat în Municipiul Sighișoara, str. Florilor, nr. 4A, în suprafață de 134 mp., cu destinația de teren curte, aferent locuinței, înscris în C.F. nr. 51301 Sighișoara, cu nr. cadastral 51301 nr. (C.F. vechi 1183, cu nr. top. 2881/2/2), ca urmare a decesului actualului chiriaș al terenului, Crețu Letiția, precum și a dobândirii în proprietate a construcției – locuință, prin contractul de vânzare - cumpărare cu plata în rate cu nr. 1246/2009, încheiat între S.C. Apă Termic Transport S.A. și petenți;

Având în vedere că, potrivit înscrierilor din extrasul de Carte Funciară antemenționat, se impune modificarea contractului de închiriere nr. 419/2008, așa cum a fost modificat și completat prin actele adiționale nr. 1/2013 și 2/2018, în sensul suplimentării suprafeței de teren închiriat, de la suprafața de 134 mp.(teren curte), la suprafața totală de 229 mp., cuprinzând atât terenul ocupat de construcții cât și terenul liber de construcții (teren cu categoria de folosință curți – construcții);

Având în vedere cererea înregistrată la Municipiul Sighişoara cu nr. 24.663/02.09.2021, formulată de numiții Gherasie Sergiu - Dragoș și Gherasie Georgiana - Maria, cu referire la preluarea contractului de închiriere nr. 76/2009, așa cum a fost modificat și completat prin actele adiționale nr. 1 - 3, având ca obiect terenul situat în Municipiul Sighișoara, sat Hetiur, nr. 224, în suprafață de 680 mp., cu destinația de curți – construcții, aferent locuinței, înscris în C.F. nr. 51680 Sighișoara (nr. C.F. vechi 928 – Hetiur), sub nr. top. 872, ca urmare a dobândirii în proprietate a locuinței, prin contractul de donație cu nr. 685/06.09.2019, de la actualii chiriași ai terenului, Gherasie Gheorghe și Gherasie Mihaela;

Având în vedere că, potrivit înscrierilor din extrasul de Carte Funciară 51680 Sighișoara (nr. C.F. vechi 928 – Hetiur), cu nr. top. 872 (680 mp., teren cu categoria de folosință curți – construcții), nr. top. 873 (468 mp., teren cu categoria de folosință arabil – grădină) și nr. top. 874 (1.701 mp., teren cu categoria de folosință arabil – grădină), se impune modificarea contractului de închiriere nr. 76/2009, așa cum a fost modificat și completat prin actele adiționale nr. 1 - 3, în sensul suplimentării suprafeței de teren închiriat, de la suprafața de 680 mp.(teren cu categoria de folosință curți – construcții, de sub nr. top. 872), la suprafața totală de 2.849 mp., din care 680 mp. (teren cu categoria de folosință curți – construcții, de sub nr. top. 872), 468 mp. (teren cu categoria de folosință arabil – grădină, de sub nr. top. 873) și 1.701 mp. (teren cu categoria de folosință arabil – grădină, de sub nr. top. 874);

Având în vedere faptul că imobilele de natură terenuri, antemenționate, se află în intravilanul Municipiului Sighișoara – domeniul privat;

  Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, în urma preluării și modificării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că, prin preluarea și modificarea contractelor de închiriere, se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 25.473/13.09.2021, prin care se propune preluarea și modificarea unor contracte de închiriere având ca obiect terenul aferent construcțiilor – locuințe;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. (1) Se aprobă preluarea, începând cu data de 01.10.2021, a contractului de închiriere nr. 419/2008, așa cum a fost modificat și completat prin actele adiționale nr. 1/2013 și 2/2018, având ca obiect terenul situat în Municipiul Sighișoara, str. Florilor, nr. 4A, în suprafață de 134 mp., cu destinația de teren curte, aferent locuinței, înscris în C.F. nr. 51301 Sighișoara, cu nr. cadastral 51301 (nr. C.F. vechi 1183, cu nr. top. 2881/2/2), de către numiții Chișu Cristian - Paul și Chișu Dana - Mihaela, ca urmare a dobândirii în proprietate a locuinței, prin contractul de vânzare - cumpărare cu plata în rate cu nr. 1246/2009, încheiat cu S.C. Apă Termic Transport S.A., precum și a decesului actualului chiriaș al terenului, Crețu Letiția.

(2) Se aprobă modificarea contractului de închiriere nr. 419/2008, așa cum a fost modificat și completat prin actele adiționale nr. 1/2013 și 2/2018, astfel cum a fost preluat potrivit prevederilor art. 1 alin. (1) din prezenta hotărâre, în sensul suplimentării suprafeței de teren închiriat, de la suprafața de 134 mp. (teren curte), la suprafața totală de 229 mp., cuprinzând atât terenul ocupat de construcții cât și terenul liber de construcții (teren cu categoria de folosință curți – construcții), conform înscrierilor din cartea funciară antemenționată.

(3) Chiria va fi de 229,00 lei/an, respectiv de 229 mp. x 1,00 leu/mp./an, stabilită conform prevederilor art. 5, alin. (1) din anexa 8 – Nivelul taxelor și chiriilor pentru bunurile aparținând domeniului public sau privat al Municipiului Sighișoara la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 și va fi indexată cu indicele de inflație anual.

(4) Termenul de închiriere va fi de 1 an și 11 luni.

(5) Restul clauzelor contractuale din contractul de închiriere nr. 419/2008, așa cum a fost modificat și completat prin actele adiționale nr. 1/2013 și 2/2018, astfel cum a fost preluat și modificat potrivit prevederilor art. 1, alin. (1) și alin. (2) din prezenta hotărâre, îşi menţin valabilitatea între Municipiul Sighişoara şi numiții Chișu Cristian - Paul și Chișu Dana - Mihaela.

 Art. 2. (1) Se aprobă preluarea, începând cu data de 01.10.2021, a contractului de închiriere nr. 76/2009, așa cum a fost modificat și completat prin actele adiționale nr. 1 - 3, având ca obiect terenul situat în Municipiul Sighișoara, sat Hetiur, nr. 224, în suprafață de 680 mp., cu destinația de curți –construcții, aferent locuinței, înscris în C.F. nr. 51680 Sighișoara (nr. C.F. vechi 928 – Hetiur), sub nr. top. 872, de către numiții Gherasie Sergiu - Dragoș și Gherasie Georgiana - Maria, ca urmare a dobândirii în proprietate a locuinței, prin contractul de donație cu nr. 685/06.09.2019, de la actualii chiriași ai terenului, Gherasie Gheorghe și Gherasie Mihaela.
 (2) Se aprobă modificarea contractului de închiriere nr. 76/2009, așa cum a fost modificat și completat prin actele adiționale nr. 1 - 3, astfel cum a fost preluat potrivit prevederilor art. 2 alin. (1) din prezenta hotărâre, în sensul suplimentării suprafeței de teren închiriat, de la suprafața de 680 mp.(teren cu categoria de folosință curți – construcții, de sub nr. top. 872), la suprafața totală de 2.849 mp., din care 680 mp. (teren cu categoria de folosință curți – construcții, de sub nr. top. 872), 468 mp. (teren cu categoria de folosință arabil – grădină, de sub nr. top. 873) și 1.701 mp. (teren cu categoria de folosință arabil – grădină, de sub nr. top. 874), conform înscrierilor din cartea funciară antemenționată.

(3) Chiria va fi de 567,82 lei/an, respectiv 680 mp. x 0,6564 lei/mp./an + 468 mp. x (0,08 lei/mp./an x 30%) + 1.701 x (0,08 lei/mp./an x 30%), stabilită conform contractului de închiriere menționat la alin. (1) din prezenta hotărâre și a prevederilor art. 1, lit. a.2) din anexa 8 – Nivelul taxelor și chiriilor pentru bunurile aparținând domeniului public sau privat al Municipiului Sighișoara la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 și va fi indexată cu indicele de inflație anual.

(4) Termenul de închiriere va fi de 3 ani și 3 luni.

(5) Restul clauzelor contractuale din contractul de închiriere nr. 76/2009, așa cum a fost modificat și completat prin actele adiționale nr. 1 - 3, astfel cum a fost preluat și modificat potrivit prevederilor art. 2, alin. (1) și alin. (2) din prezenta hotărâre, îşi menţin valabilitatea între Municipiul Sighişoara şi numiții Gherasie Sergiu - Dragoș și Gherasie Georgiana - Maria.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. domnul Chișu Cristian - Paul și doamna Chișu Dana – Mihaela;
  1 ex. domnul Gherasie Sergiu - Dragoș și doamna Gherasie Georgiana - Maria.
14 ex.  

B.A. 
